Tom Erik Oxholm

Tom Erik «Oxen» Oxholm (født 1959) er en norsk trener og tidligere skøyteløper. Oxholm vokste opp i Larvik og kom tidlig med i skøytemiljøet på Fram-banen der Hans Trygve Kristiansen virket som trener. 14 år gammel kom Oxholm med på samlinger i regi av skøyteforbundet og han utviklet seg raskt som skøyteløper. Han deltok i sitt første junior-NM 15 år gammel i 1976. I 1977, 1978 og 1979 vant han de norske allroundmesterskapene for junior med klare marginer. I 1980 fikk han sitt gjennombrudd som seniorløper. Dette ble også hans beste sesong totalt. Under allround-EM i Trondheim i 1980 ble han nummer tre sammenlagt etter å ha vunnet begge de to lengste distansene på norske rekordtider. 
Det overordnede målet for Oxholm, og de øvrige norske landslagsløperne, foran 1980-sesongen var å ta igjen forspranget som amerikaneren Eric Heiden hadde opparbeidet seg. Og de var svært nære under OL i 1980 i Lake Placid. På sin første distanse,  meter, gikk Oxholm ut med innbitt seiersvilje. Han passerte første  meter på 1.21.6, en tid som ville vært verdensrekord på  meter 14 år tidligere. Heiden, som gikk i paret etter, passerte til sammenligning på 1.25. Oxholm merket den harde åpningen og falt noe av mot slutten, men kom inn til en tredjeplass på distansen. Som på  meter måtte Oxholm ut i første par på  meter, og en tid ned mot verdensrekordnotering for nordmannen gjorde at Heiden måtte revurdere sitt eget løpsopplegg. Det holdt for Heiden, og Oxholm fikk sin andre bronsemedalje i OL. Oxholm avsluttet en sterk 1980-sesong med å bli nummer tre i allround-VM. Her imponerte han særlig på  meter som han vant med en margin på sju sekunder til nummer to, verdensmesteren Hilbert van der Duim. Tom Erik Oxholm ble også norgesmester allround i 1980.

Oxholm tilhørte det norske skøytelandslaget fram til med 1986, (sesongen 1986/87 var han utenfor skøyteforbundets treningsgruppe, men deltok internasjonalt i både mesterskap og verdenscupen på skøyter) men levde ikke helt opp til forventningene som ble skapt i 1980-sesongen. Store deler av 1981-sesongen var han ute på grunn av skade. Foran 1982-sesongen fikk han trent godt og hevdet seg hederlig i EM med en 4.-plass og i VM med en 6.-plass. Nye helseproblemer kom til de neste sesongene, og i 1984 overtok han ansvaret for et treningsstudio i Larvik, noe som reduserte mulighetene for å drive effektiv egentrening. Han holdt likevel et høyt nasjonalt nivå fram til og med 1987-sesongen. I 1986 vant han det norske allroundmesterskapet og i 1987 ble han nummer to. 

Etter at han la opp som aktiv skøyteløper, engasjerte han seg som trener. Fra 1989 var han noen år trener for det norske kvinnelandslaget på skøyter. Fra 1992 trente han sprinteren Roger Strøm og seinere Ådne Søndrål, før han fikk oppgaver av skøyteforbundet som trener for gutte- og herreløpere.

Før skøytesesongen 2012/13 var igang hadde Oxholm med hjelp av Arne Skuterud fått i gang et nytt norsk skøytelag utenfor Norges Skøyteforbund med navnet Norges Skøyteakademi, med løpere som Fredrik van der Horst, Christoffer Fagerli Rukke, Espen Tveit, Even Johansen, Kristian Fredriksen og Einar Døving Agdestein i tillegg til fire norske juniorløpere.I spissen for nytt skøytelag  på www.ranablad.no/sport/ Publisert 26. juni 2013. Besøkt 29. september 2013.

Oxholm gikk et par sesonger for Oslo Skøiteklub, men representerte ellers Idrettsforeningen Fram, Larvik.

Han har tidligere også vært landslagstrener for vannskilandslaget for herrer. På slutten av 1990-tallet var han skøyteteknikk-konsulent for skiløperne Bente Martinsen, nå Skari, Rønnaug Schei og Marit Roaldset. Idag eier han og driver treningskjeden «Akropolis» i Drammen.

 Personlige rekorder 
 Distanse  Tid  Dato  Sted  Bane  Løp   500 m  38,58  17. februar 1983   Alma Ata  Medeo  Landskamp URS-NOR-SWE 1983 1 000 m  1.16,8  9. november 1984   Inzell  Ludwig-Schwabl-Stadion  Internasjonalt treningsløp 1985 1 500 m  1.57,19  23. januar 1983   Davos  Davos Eisstadion  Internasjonalt løp 1983 3 000 m  4.09,24  26. februar 1981   Inzell  Ludwig-Schwabl-Stadion  Goldener Schlittschuh 1981 5 000 m  7.05,58  17. februar 1983   Alma Ata  Medeo  Landskamp URS-NOR-SWE 1983 10 000 m  14.36,60  23. februar 1980   Lake Placid  James B. SheffieldSpeed Skating Oval  Vinter-OL 1980

 Meritter 
 Norgesrekorder 
Liste over norgesrekordnoteringer gjort av Tom Erik Oxholm.
 Tid  Dato  Sted  Bane  Løp  Varighet  Senior herrer – 5 000m 7.07,60  19. januar 1980   Trondheim  Leangen kunstis  EM 1980  2 år 11 dager Senior herrer – 10 000m 14.43,24  20. januar 1980   Trondheim  Leangen kunstis  EM 1980  2 år 11 dager  Senior herrer – Liten firkamp 165.960  9./10. januar 1982   Tønsberg  Tønsberg stadion  Nasjonalt løp 1982  1 år 20 dager  164.850  29./30. januar 1983   Gjøvik  Gjøvik stadion  Nasjonalt løp 1983  10 år 9 måneder 15 dager 

 Sammenlagt i Verdenscupen 
 Sesong  1 500 m  5 000 m/10 000 m Plass  Poeng  Plass  Poeng 1985/86 10  62 p  10  54 p 1986/87 23  18 p  26  11 p

 Referanser 
Medaljevinnere i Norske Mesterskap på skøyter – Menn, Senior (pr. 6. januar 2013)  på NSFs statistikksider. Kompilert av Magne Teigen, NSFs Statistikkgruppe på N-S-F.no Besøkt 24. feb 2013.
Medaljevinnere i Norske Mesterskap på skøyter – Menn, Junior (pr. 6. januar 2013)  på NSFs statistikksider. Kompilert av Magne Teigen, NSFs Statistikkgruppe på N-S-F.no Besøkt 24. feb 2013.
Medaljevinnere i Olympiske vinterleker på skøyter (pr. 28. februar 2010)  på NSFs statistikksider. Kompilert av Magne Teigen, NSFs Statistikkgruppe på N-S-F.no Besøkt 24. feb 2013.
Medaljevinnere i Allround-VM, menn (1889-...) 1893-2012 (pr. 20. februar 2012)  på NSFs statistikksider. Kompilert av Magne Teigen, NSFs Statistikkgruppe på N-S-F.no Besøkt 24. feb 2013.
Medaljevinnere / ”Topp 3” i Allround-EM, menn (1891-...) 1893-2013 (pr. 13. januar 2013)  på NSFs statistikksider. Kompilert av Magne Teigen, NSFs Statistikkgruppe på N-S-F.no Besøkt 24. feb 2013.
Medaljevinnere / “Topp 3” i Junior-VM allround 1972-2012 (pr. 14. september 2012)  på NSFs statistikksider. Kompilert av Magne Teigen, NSFs Statistikkgruppe på N-S-F.no Besøkt 24. feb 2013.
Utviklingen av Norgesrekordene Gjennom Tidene 1880–2012  Sidene 7 og 10 (av 18 sider). Publisert 1. apr 2012. Kompilert av Magne Teigen, WSSSA, NSF/SG på N-S-F.no Besøkt 25. feb 2013.
 Besøkt 1. mars 2013.
 Besøkt 1. mars 2013.
 Besøkt 1. mars 2013.
 Besøkt 1. mars 2013.
 Besøkt 1. mars 2013.
 Speed Skating at the 1980 Lake Placid Winter Games: Men's 5,000 metres  på www.sports-reference.com Besøkt 1. mars 2013.
 Speed Skating at the 1980 Lake Placid Winter Games: Men's 10,000 metres  på www.sports-reference.com Besøkt 1. mars 2013.
 Speed Skating at the 1980 Lake Placid Winter Games  på www.sports-reference.com Besøkt 1. mars 2013.
Utviklingen av Verdensrekordene 1880–2012 – Herrer 10 000 meter  på www.n-s-f.no Sist oppdatert 6. april 2012. Besøkt 1. mars 2013.
Utviklingen av Verdensrekordene 1880–2012 – Herrer 1 000 meter  på www.n-s-f.no Sist oppdatert 6. april 2012. Besøkt 1. mars 2013.
Norges Skøyteforbund Årbok 1985–1986, Seksjonsstyret hurtigløp beretning 1985–1986, Side 30 og 33.
Norges Skøyteforbund Årbok 1986–1987, Seksjonsstyret hurtigløp beretning 1986–1987, Organisasjon sidene 25–27, Representasjonsoppgaver 1986/87 sidene 30 og 31.
Norges Skøyteforbund Årbok 1988–1990, Seksjonsstyret hurtigløp beretning 1988–1990, 1.Organisasjon side 37, 2.Kvinner side 38.
Norges idrettshøgskole – Mer om presentatørene: Tom Erik Oxholm  på www.nih.no/studier-2013/ Sist oppdatert: 1. november 2012. Besøkt 1. mars 2013.
 1980 Olympic Men's 10,000m Speed Skating - Eric Heiden (Part 1) på www.youtube.com Besøkt 1. mars 2013.
 1980 Olympic Men's 10,000m Speed Skating - Eric Heiden (Part 2) på www.youtube.com Besøkt 1. mars 2013.
Vestfold Toppidrett – Trenere: Tom Erik Oxholm - skøyter på www.idrett.no/krets/vestfold/toppidrett/ Besøkt 1. mars 2013.
Først over 50 meter i Norge  på Østlandets Blad Publisert 29. september 2012. Besøkt 1. mars 2013.
Skøytetrening eller barnemishandling? i Østlands-Posten Publisert 19. november 2004. Besøkt 1. mars 2013.
Søndrål med hemmelige treninger i Dagbladet Publisert 21. november 1998. Besøkt 1. mars 2013.
Bente dropper Oxholm på www.dagbladet.no/sport/ Publisert 29. oktober 1999. Besøkt 1. mars 2013.

 Kilder 
 Aftenpostens digitale arkiv.


 Eksterne lenker 

  Profil på Jakub Majerski's Speedskating database (Adelskalender distanser og sammenlagt)
  Profil på ISUs offisielle nettsider. 
  Profil på The-Sports.org (noen resultater)


 Mesterfjellet Sports Club Tom Erik Oxholm på www.proff.no
 Bildesøk på NTB/scanpix

Kategori:Norske skøyteløpere
Kategori:Norske skøytetrenere
Kategori:Norgesmestere i hurtigløp på skøyter – Allround
Kategori:Kongepokalvinnere i hurtigløp på skøyter
Kategori:Olympiske bronsemedaljevinnere for Norge
Kategori:Olympiske bronsemedaljevinnere i hurtigløp på skøyter
Kategori:Medaljevinnere under Vinter-OL 1980
Kategori:Deltakere for Norge under Vinter-OL 1980
Kategori:Skøyteløpere under Vinter-OL 1980
Kategori:Deltakere for Norge i allround-VM på skøyter
Kategori:Skøyteløpere for Idrettsforeningen Fram
Kategori:Skøyteløpere for Oslo Skøiteklub
Kategori:Artikler i skøytesportprosjektet
Kategori:Fødsler i 1959